CELEX: 62011CA0001
Language: lv
Date: 2012-03-29 00:00:00
Title: Lieta C-1/11: Tiesas (ceturtā palāta) 2012. gada 29. marta spriedums (Verwaltungsgericht Mainz (Vācija) lūgums sniegt prejudiciālu nolēmumu) — Interseroh Scrap and Metal Trading GmbH/Sonderabfall-Management-Gesellschaft Rheinland-Pfalz mbH (SAM) (Vide — Regula (EK) Nr. 1013/2006 — 18. panta 1. un 4. punkts — Noteiktu atkritumu sūtījumi — 3. panta 2. punkts — Obligāta informācija — Atkritumu radītāja identitāte — Starpnieka nenorādīta informācija — Komercnoslēpumu aizsardzība)

26.5.2012   
            
            
               LV
            
            
               Eiropas Savienības Oficiālais Vēstnesis
            
            
               C 151/8
            
         Tiesas (ceturtā palāta) 2012. gada 29. marta spriedums (Verwaltungsgericht Mainz (Vācija) lūgums sniegt prejudiciālu nolēmumu) — Interseroh Scrap and Metal Trading GmbH/Sonderabfall-Management-Gesellschaft Rheinland-Pfalz mbH (SAM)
   (Lieta C-1/11) (1)
   
   (Vide - Regula (EK) Nr. 1013/2006 - 18. panta 1. un 4. punkts - Noteiktu atkritumu sūtījumi - 3. panta 2. punkts - Obligāta informācija - Atkritumu radītāja identitāte - Starpnieka nenorādīta informācija - Komercnoslēpumu aizsardzība)
   2012/C 151/15
   Tiesvedības valoda — vācu
   
      Iesniedzējtiesa
   
   
      Verwaltungsgericht Mainz
   
   
      Lietas dalībnieki pamata procesā
   
   
      Prasītāja: Interseroh Scrap and Metal Trading GmbH
   
   
      Atbildētāja: Sonderabfall-Management-Gesellschaft Rheinland-Pfalz mbH (SAM)
   
   
      Priekšmets
   
   Lūgums sniegt prejudiciālu nolēmumu — Verwaltungsgericht Mainz — Eiropas Parlamenta un Padomes 2006. gada 14. jūnija Regulas (EK) Nr. 1013/2006 par atkritumu sūtījumiem (OV L 190, 1. lpp.) 18. panta 1. un 4. punkta interpretācija — Minētās regulas VII pielikumā norādītais dokuments, kurā ir iekļauta informācija saistībā ar noteiktu atkritumu pārvadāšanu — Starpnieka tiesības nenorādīt šajā dokumentā atkritumu radītāju identitāti, lai aizsargātu savus klientus attiecībā pret pircēju
   
      Rezolutīvā daļa:
   
   
               1)
            
            
               Eiropas Parlamenta un Padomes 2006. gada 14. jūnija Regulas (EK) Nr. 1013/2006 par atkritumu sūtījumiem, kurā grozījumi izdarīti ar Komisijas 2009. gada 15. aprīļa Regulu (EK) Nr. 308/2009, 18. panta 4. punkts ir jāinterpretē tādējādi, ka ar to netiek atļauts starpniekam, kas organizē atkritumu sūtījumu, neizpaust atkritumu radītāju identitāti sūtījuma adresātam, kā tas paredzēts šī panta 1. punktā, skatot to kopsakarā ar šīs regulas VII pielikumu, lai arī šāda neizpaušana varētu būt nepieciešama, lai aizsargātu starpnieka komercnoslēpumu;
            
         
               2)
            
            
               Regulas Nr. 1013/2006, kurā grozījumi izdarīti ar Regulu Nr. 308/2009, 18. panta 1. punkts ir jāinterpretē tādējādi, ka tajā saistībā ar atkritumu sūtījumu, uz ko attiecas šī tiesību norma, starpniekam ir noteikts pienākums aizpildīt Regulas Nr. 1013/2006, kurā grozījumi izdarīti ar Regulu Nr. 308/2009, VII pielikumā minētā sūtījuma dokumenta 6. aili un nosūtīt to saņēmējam, un šī pienākuma apjomu nevar ierobežot tiesības uz komercnoslēpuma aizsardzību.
            
         
      (1)  OV C 95, 26.03.2011.